**PROCES-VERBAL AL ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 19.05.017.**

Încheiat azi, 19.05.2017, cu ocazia şedinţei extraordinare a Consiliului Local Şimand, convocată prin Dispoziţia Primarului nr.142/16.05.2017.

**ORDINE DE ZI:**

La şedinţă sunt prezenţi 9 consilieri din cei 12 în funcţie. Sunt absenți domnii consilieri Ciobotă Dimitrie, Groza Petru și Para Mircea.

La şedinţă participă domnul primar Dema Florin-Liviu, doamna secretar Brîndaş Lavinia, d-na Fruja Monica, șef birou financiar-contabil.

Preşedinte de şedinţă este domnul Neamți Petru.

**1.PROIECT DE HOTĂRÂRE PRIVIND ALEGEREA PREȘEDINTELUI DE ȘEDINȚĂ.**

**INIŢIATOR, PRIMAR DEMA FLORIN LIVIU**

**D-nul Bogdan: Vă rog să faceți propuneri pentru alegerea preşedintelui de şedinţă pentru următoarele 3 luni.**

**D-nul Bodnariu: Propun pe domnul Neamți Petru.**

**Se supune la vot propunerea domnului Bodnariu, privind alegerea domnului Neamți Petru ca președinte de ședință pentru următoarele 3 luni și se aprobă cu 9** voturi pentru (**Bodnariu, Bogdan, Capra, Dudaș, Fruja, Lihor, Neamți, Pocioian, Sodinca), devenind astfel Hotărârea nr.48**.

**2.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI EXTRAORDINARE DIN DATA DE 19.05.2017.**

**INIŢIATOR, PRIMAR DEMA FLORIN-LIVIU**

**D-nul președinte Neamți supune la vot proiectul de hotărâre care este votat cu 9** voturi pentru (**Bodnariu, Bogdan, Capra, Dudaș, Fruja, Lihor, Neamți, Pocioian, Sodinca), devenind astfel Hotărârea nr.49**.

**3.PROIECT DE HOTĂRÂRE PRIVINDAPROBAREA PROCESULUI–VERBAL AL ŞEDINŢEI DE ÎNDATĂ A CONSILIULUI LOCAL ŞIMAND DIN DATA DE 11.05.2017.**

**INIŢIATOR, PRIMAR DEMA FLORIN-LIVIU**

**D-nul președinte Neamți supune la vot proiectul de hotărâre care este votat cu 7** voturi pentru (**Bodnariu, Bogdan, Capra, Fruja, Lihor, Pocioian, Sodinca) și 2 abțineri(Dudaș și Neamți), devenind astfel Hotărârea nr.50**.

**4.PROIECT DE HOTĂRÂRE IMPLEMENTAREA PROIECTULUI “REABILITARE ȘI MODERNIZARE CĂMIN CULTURAL ȘIMAND”.**

**INIŢIATOR, PRIMAR DEMA FLORIN-LIVIU**

**D-nul Bogdan: Comisia juridică, a acordat aviz favorabil proiectului de hotărâre, cu propunerea de completare a acestuia, după cum urmează:**

* **art.6 să aibă următorul conținut: cu data aprobării prezentei hotărâri, se revocă HCL nr.47/11.05.2017, privind implementarea proiectului“Reabilitare, Modernizare și Dotare Cămin Cultural din Comuna Șimand, județul Arad”.**
* **art.6 cu același conținut prevăzut în proiectul de HCL, să devină art.7**

**D-nul Bogdan:** Revocarea HCL nr. 47 / 11.05.2017 este motivată de cuprinderea în titlul acestei hotărâri de consiliu local din data de 11.05.2017, în mod eronat, a menţiunii de ,, dotare “ în condiţiile în care s -a stabilit ulterior că proiectul face referire doar la reabilitare şi modernizare aşa cum a fost introdus pe ordinea de zi pentru şedinţa extraordinară de astăzi.

**D-na secretar: Dorim să facem o modificare la anexa nr.1 la proiectul de hotărâre transmis dumneavoastră, referitor la** numărul de locuitori deserviți de proiectul Reabilitare și modernizare Cămin cultural Șimand, Comuna Șimand, Strada Principală, nr. 419, județul Arad”, acesta fiind de 3982 de persoane, conform datelor rezultate la Recensământul din anul 2011.

D-nul președinte Neamți: Când se încheie sesiunea de depunere a proiectelor?

Dna Fruja: Când se termină banii.

D-nul președinte Neamți supune la vot proiectul de hotărâre cu propunerea de completare în forma prezentată de către comisia juridică şi motivată de d - l Bogdan și cu propunerea de modificare a numărului de locuitori, făcută de d - na secretar, acesta fiind **votat cu 9** voturi pentru (**Bodnariu, Bogdan, Capra, Dudaș, Fruja, Lihor, Neamți, Pocioian, Sodinca), devenind astfel Hotărârea nr.51**.

**5.PROIECT DE HOTĂRÂRE PRIVIND APROBAREA CONTULUI ANUAL DE EXECUŢIE AL BUGETULUI LOCAL PE ANUL 2016.**

**INIŢIATOR, PRIMAR DEMA FLORIN-LIVIU**

D-na Fruja prezintă raportul întocmit.

**D-nul președinte Neamți supune la vot proiectul de hotărâre care este votat cu 9** voturi pentru (**Bodnariu, Bogdan, Capra, Dudaș, Fruja, Lihor, Neamți, Pocioian, Sodinca), devenind astfel Hotărârea nr.52.**

**6. DIVERSE.**

**INIŢIATOR, PRIMAR DEMA FLORIN-LIVIU**

**D-nul Bogdan: Domnule primar, pentru lămurirea cât mai urgentă a unor aspecte care ţin de bunul demers al comunei, vă rog să iniţiati trei proiecte de HCL, unul pentru construirea capelei mortuare, unul pentru reabilitarea şi extinderea grădiniţei PN 2 în vederea transformării în grădiniţă cu program prelungit şi altul pentru achiziţionarea autoturismului pentru primărie, proiecte pe care le iau pe rând pe fiecare, astfel:**

**- pentru capela mortuară am aprobat prin bugetul local suma de 164.400 lei. Când am fost de acord cu această sumă, consider că toţi consilierii am conştientizat faptul că banii respectivi nu pot fi folosiţi decât pe domeniul privat al primăriei comunei Şimand şi nu pentru alte locaţii care nu ne aparţin ţinând cont şi de capitolul la care i - am alocat prin buget.**

**Domnule Sodinca, am înţeles că aţi avut o întâlnire în cadrul consiliului parohial din care faceţi parte pentru a stabili locul în care se va construi capela.**

**D-nul Sodinca: Am avut o ședința a consiliului Parohial al bisericii Ortodoxe, unde s-a discutat și despre capela care se dorește a se construi. Consilierii și preoții nu sunt de acord ca aceasta să fie construită în afara cimitirului.**

**D-nul Bodnariu: De la începutul mandatului meu de consilier local, am militat pentru construirea capelei în afara cimitirului, pe un teren proprietatea comunei Șimand.**

**D-nul Bogdan: Domnule Sodinca aş dori să vă întreb, dacă consiliul local ar găsi forma legală de a da banii la biserică pentru construirea capelei pe terenul parohiei ortodoxe Şimand, adică în cimitir, după darea în folosinţă, consiliul parohial aveţi resursele financiare să plătiţi cheltuielile de întreţinere inclusiv cele curente aferente clădirii, fără să puneţi o taxă pentru utilizarea acesteia, fiindcă cei care au nevoie de capelă au destule cheltuieli cu înmormântarea şi nu mai e cazul de încă o taxă în plus. Vă întreb acest lucru fiindcă dacă capela se va construi pe domeniul primăriei şi va fi administrată de primărie, consiliul local are resursele financiare necesare plăţii întreţinerii şi cheltuielilor curente iar aceasta poate fi pusă, gratuit, la dispoziţia cetăţenilor aflaţi în necaz.**

**D-nul Sodinca: Nu, banii tot de aici de la consiliul local.**

**D-nul Bogdan: Domnule primar vă rog să identificaţi terenul pe care se va construi capela şi să lămurim cât mai urgent această problemă.**

**D-nul Bogdan: În legătură cu reabilitarea şi extinderea grădiniţei PN 2 în vederea transformării în grădiniţă cu program prelungit, am aprobat, prin bugetul local, suma de 285.000 lei pentru această lucrare. Personal consider că trebuie făcute urgent toate demersurile pentru a ne încadra cu finalizarea lucrării până la toamnă când începe grădiniţa din nou activitatea, altfel nu văd unde o să - şi desfăşoare activitatea învăţământul preşcolar.**

**Sper ca terenul pe care se va face extinderea, să nu fie grevat de nicio interdicţie.**

**D - nul primar Nu este grevat de nicio interdicţie, se poate construi.**

**D-nul Bogdan: În legătură cu achiziţionarea autoturismului, aveţi la dispoziţie suma de 50.000 lei aprobată prin bugetul local. A început acţiunea ,, rabla,, şi ca atare puteţi face demersurile necesare.**

**D-nul Bogdan: D - na secretar vă rog să - mi spuneţi dacă am primit răspuns de la Compania Naţională de Administrare a Infrastructurii Rutiere la actul pe care l - am făcut în legătură cu trecerile de pietoni din comună şi cu liniile continue.**

**D-na secretar: Nu, nu am primit nici un răspuns.**

**D-nul primar: Ar trebui să facem alt act.**

**D-nul Bogdan: Facem revenire la actul pe care l - am transmis iniţial.**

**D-nul Dudaș: Un primar dintr-o comună a primit amendă 10.000 lei pentru faptul că a tăiat iarba la cimitirul proprietatea bisericii.**

**D-nul Capra: Dacă nu este domeniul public sau privat al comunei Șimand, nu avem voie să prestăm nici un serviciu.**

**D-nul Bodnariu:Domnule primar, nici în ziua de astăzi nu este tăiată iarba în Satu-Nou.**

**D-nul primar: Este tăiată.**

**D-nul Bodnariu: Între șanț și drum nu este tăiată.**

**D-nul primar: Acolo nu putem tăia, pentru că aparține de drumurile naționale.**

**D-nul Bodnariu: Este adevărat că unii dintre angajații Primăriei, prestează servicii de tăiat iarba prin comună, contra cost?**

**D-nul primar: Doar la acei cetățeni care au achitat la Primărie taxa pentru prestarea acestui serviciu.**

**D-nul primar: Am efectuat demersurile necesare pentru achiziționarea reportofonului, în vederea înregistrării ședințelor de consiliu local.**

**D-nul primar: Vă rog să veniți cu propuneri și să hotărâți care stradă să o asfaltăm, din banii primiți de la CJA.**

 Epuizându-se punctele de pe ordinea de zi, şedinţa este declarată închisă, drept pentru care am încheiat prezentul proces-verbal.

 Preşedinte de şedinţă, avizat de legalitate,

 Neamți Petru secretar Brîndaş Lavinia